**INFORMACIJA DĖL 2021–2022 M.M. UGDYMO PROCESO ORGANIZAVIMO**

1. 2021 m. rugsėjo 1 d. visi mokiniai sugrįžta į mokyklą mokytis kontaktiniu būdu be išankstinio testavimo.
2. Gimnazijoje sudaryti keturi mokinių srautai: priešmokyklinio ugdymo grupės, 1–4 klasių, 5–8 klasių, I–IVg klasių. Atskirų srautų mokiniai mokosi skirtinguose gimnazijos korpusuose ar aukštuose, turi atskiras laisvalaikio zonas, įėjimus/išėjimus, sanitarinius mazgus, skirtingą laiką pietų pertraukoms.
3. Mokiniai visą dieną mokosi klasei priskirtame kabinete, turi nuolatinę sėdėjimo vietą. Dalis pamokų (chemija, fizika, biologija, informacinės technologijos, muzika, technologijos, fizinis ugdymas, muzika, dailė) gali vykti specializuotuose kabinetuose.
4. Sudaromos sąlygos mokinių rankų higienai: praustuvėse tiekiamas šiltas ir šaltas vanduo, prie praustuvių yra skystas muilas, vienkartiniai rankšluosčiai. Reguliariai vėdinamos, valomos ar dezinfekuojamos ugdymosi patalpos.
5. Klasėse ir kitose uždarose patalpose 5–8, I–IVg klasių mokiniai dėvi medicinines kaukes (jos keičiamos kas 4 val., kaukėmis savo vaikus aprūpina tėvai) , **autobuse visi** mokiniai privalo dėvėti kaukes. Kaukių leidžiama nedėvėti mokiniams, kai jie sportuoja. Mokinys, turintis sveikatos problemų, kurios patvirtintos gydytojo pažyma, vietoj kaukės dėvi skydelį.
6. Tėvams visose gimnazijos patalpose būtinos veido apsaugos priemonės.
7. Pamokose negali dalyvauti mokiniai, kuriems pasireiškia karščiavimas (37,3 °C ir daugiau) ir kurie turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.) ar kuriems privaloma izoliacija. Apie mokinio nedalyvavimą pamokose tėvai nedelsiant informuoja klasės auklėtoją.
8. Mokiniams atvykus į mokyklą temperatūra nematuojama, tačiau jiems pageidaujant temperatūrą matuoti galima. Įtarus karščiavimą temperatūrą pamatuoja visuomenės sveikatos specialistas.
9. Mokinys, kuriam ugdymo proceso metu pasireiškia ūmių viršutinių kvėpavimo takų infekcijų požymiai (pvz., karščiavimas, kosulys, pasunkėjęs kvėpavimas ir pan.), nedelsiant izoliuojamas paskirtoje mokyklos patalpoje: jį prižiūri visuomenės sveikatos specialistas, kuris į mokyklą iškviečia tėvus. Mokinio tėvams (globėjams, rūpintojams) atvykus pasiimti mokinio, jiems rekomenduojama registruoti mokinį pasitikrinti dėl COVID-19 ligos (koronaviruso infekcijos) Karštąja koronaviruso linija tel. 1808 arba pildant elektroninę registracijos formą adresu [www.1808.lt](http://www.1808.lt);“.
10. Su sergančiu mokiniu artimai kontaktavę, bet per pastarąsias 90 dienų persirgę ar pilnai vakcinuoti asmenys, neizoliuojami. Kitiems skiriama izoliacija 14 dienų skaičiuojant nuo paskutinės sąlyčio dienos.
11. Izoliavimo terminas gali būti trumpinamas iki 10 dienų, ne anksčiau kaip 7 izoliavimo dieną atlikus SARS- CoV-2 PGR tyrimą ir gavus neigiamą rezultatą, jei asmeniui nepasireiškia simptomai.
12. Mokiniai, kuriems nustatytas COVID-19 atvejis, į mokyklą gali grįžti tik po to, kai šeimos gydytojas, atsižvelgdamas į sergančio tyrimų rezultatus, nustato, kad jis pasveiko.

1. Dėl COVID-19 privalantys izoliuotis mokiniai mokosi namuose savarankiškai, konsultuojasi su mokytoju (-ais) , esant galimybei, jungiasi į pamokas internetu. Gimnazija neturi hibridinės klasės įrangos ir negali organizuoti kokybiško hibridinio mokymosi.
2. Planuojama, kad mokiniai, kurie turi imunitetą (persirgę COVID 19 ar pilnai vakcinuoti), galės mokytis kontaktiniu būdu ir esant sudėtingai epidemiologinei situacijai. Tačiau, jei didesnė klasės dalis turės izoliuotis, visai klasei gali būti skiriamas nuotolinis mokymasis, net jei klasėje bus persirgusių ar pilnai vakcinuotų mokinių.
3. Rekomenduojama skiepytis vaikams nuo 12 metų jiems tinkamomis vakcinomis. Dėl vaikų skiepijimo tėvai patys kreipiasi į gydymo įstaigą.
4. Pradinio, pagrindinio, vidurinio ugdymo pakopų mokiniams sudaromos sąlygos savanoriškai testuotis gimnazijoje.
5. Testuojami tik tie mokiniai, kurie patys (nuo 16 metų) ar jų atstovai pagal įstatymą pasirašytinai sutinka dalyvauti testavime.
6. Testai neatliekami mokiniams, kurie atitinka Lietuvos Respublikos sveikatos apsaugos ministro–valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V-1336 „Dėl tyrimų dėl COVID-19 ligos (koronaviruso infekcijos) organizavimo“ 4.2 papunktyje nurodytas sąlygas.
7. Mokinių testavimas gimnazijoje būtų vykdomas taikant savikontrolę greitaisiais SARS-CoV-2 antigeno testais (toliau – savikontrolės tyrimas) kas 3–5 dienas prižiūrint atsakingam gimnazijos darbuotojui.
8. Gavus teigiamą testo rezultatą ir įtarus COVID-19 ligos (koronaviruso infekcijos) atvejį, būtų informuojama apie poreikį pasitikrinti dėl COVID-19 ligos (koronaviruso infekcijos) registruojantis į mobilųjį punktą patvirtinamajam PGR tyrimui per Karštosios linijos sistemą telefonu 1808 arba pildant elektroninę registracijos formą adresu [www.1808.lt](http://www.1808.lt).
9. Daugiau informacijos apie COVID-19 valdymą, testavimą galite rasti adresu [www.mokyklabecovid.lt](http://www.mokyklabecovid.lt)

Direktorė J.Kavoliūnienė